Document ID: 32007R1508

NARIADENIE KOMISIE (ES) č. 1508/2007
z 18. decembra 2007,
ktorým sa stanovuje, do akej miery možno vyhovieť žiadostiam o dovozné práva podaným v rámci colnej kvóty otvorenej na rok 2008 na dovoz živého hovädzieho dobytka s hmotnosťou vyššou ako 160 kg a s pôvodom vo Švajčiarsku, ustanovenej nariadením (ES) č. 2172/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 2172/2005 z 23. decembra 2005, ktorým sa ustanovujú podrobné pravidlá uplatňovania dovoznej colnej kvóty na živý hovädzí dobytok s hmotnosťou vyššou ako 160 kg a s pôvodom vo Švajčiarsku podľa Dohody medzi Európskym spoločenstvom a Švajčiarskou konfederáciou o obchode s poľnohospodárskymi produktmi (2), a najmä na jeho článok 4 ods. 1,
keďže:
(1)
V článku 1 ods. 1 nariadenia (ES) č. 2172/2005 sa ustanovila ročná colná kvóta oslobodená od cla vo výške 4 600 kusov dobytka, v rámci ktorej môžu dovozcovia Spoločenstva podať žiadosť o dovozné práva v súlade s článkom 3 uvedeného nariadenia.
(2)
Množstvá, pre ktoré sa žiadali dovozné práva, sú také, že žiadostiam možno vyhovieť v plnej miere,
PRIJALA TOTO NARIADENIE:
Článok 1
Každej žiadosti o dovozné práva podanej v súlade s ustanoveniami článku 3 ods. 3 nariadenia (ES) č. 2172/2005 na kvótové obdobie od 1. januára do 31. decembra 2008 sa vyhovie do výšky 100 % požadovaných dovozných práv.
Článok 2
Toto nariadenie nadobúda účinnosť 19. decembra 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2007

Labels: 3
18
6